স্টেগোসরাইডি গোত্রের অন্তর্ভুক্ত প্রথম যে গণের নামকরণ করা হয়, তা স্টেগোসরাস। সেই হিসেবে এই গণকে স্টেগোসরাইডি গোত্রের প্রামান্য গণ হিসেবে ধরা যেতেই পারে। স্টেগোসরিয়া অধোবর্গের অন্তর্ভুক্ত দু'টি গোত্রের অন্যতম হল স্টেগোসরাইডি; অন্যটি হল হুয়ায়ানগোসরাইডি। এই স্টেগোসরিয়া অধোবর্গটি আবার অর্নিথিস্কিয়া বর্গের অন্তর্ভুক্ত থাইরিওফোরা বা বর্মাবৃত ডাইনোসরদের অন্যতম। এই থাইরিওফোরা উপবর্গের অন্তর্ভুক্ত আরেকটি অধোবর্গ হল অ্যাঙ্কিলোসরিয়া। এরা স্টেগোসরিয়া অধোবর্গের তুলনায় অনেক বেশি বৈচিত্রের অধিকারী। অন্যদিকে স্টেগোসরিয়া অধোবর্গের সবক'টি প্রজাতিই আকার-আয়তন, হাবভাব, স্বভাবে মোটামুটি একইরকম, প্রজাতিতে প্রজাতিতে তাদের মূল পার্থক্য প্লেট ও লেজের দিকে কাঁটাগুলির সজ্জা ও সংখ্যায়। পূর্ব-আফ্রিকায় পাওয়া কেন্ট্রোসরাস ও <MASK> খুঁজে পাওয়া উয়ের্হোসরাসরা হল তাদের নিকটতম আত্মীয়।
স্টেগোসরাস
জার্মানিতে চীনে ফ্রান্সের পর্তুগাল